আমাজন (নারী যোদ্ধা)
আমাজন হলো গ্রীক পৌরাণিক কাহিনী, অনেকগুলি প্রাচীন মহাকাব্য এবং কিংবদন্তীতে চিত্রিত একদল নারী যোদ্ধা। তারা ছিল একদল অসাধারণ দক্ষ যোদ্ধা এবং শিকারী, যাদের শারীরিক তৎপরতা এবং শক্তি, তীরন্দাজ ও অশ্বারোহণ দক্ষতা এবং যুদ্ধ কৌশল সমস্ত পুরুষদেরও ছাড়িয়ে গিয়েছিল। তাদের সমাজ পুরুষদের জন্য নিষিদ্ধ ছিল এবং তারা শুধুমাত্র তাদের কন্যাদেরই পালন করতো। আর তাদের ছেলেদের তারা হত্যা করতো নয়তো তাদের পিতাদের কাছে ফিরিয়ে দিতো , যাতে করে পরবর্তীতে তাদের সাথে তারা শুধুমাত্র প্রজনন করার জন্য সংক্ষিপ্তভাবে মিলিত হতে পারে।